สรรพสามิตตั้งแท่นรีดภาษี1ล้านล้าน
กรมสรรพสามิต ตั้งเป้า จัดเก็บภาษี เป็น 1 ล้านล้านบาท ใน 4-5 ปี
17 ก.พ. 2554

กรมสรรพสามิต ตั้งเป้า จัดเก็บภาษี เป็น 1 ล้านล้านบาท ใน 4-5 ปี 
นายสุรพล สุประดิษฐ์ ที่ปรึกษาด้านภาษี กรมสรรพสามิต กล่าวว่า ปี 2554 นี้ จะเป็นปีแห่งการตรวจสอบภาษี และเน้นความโปร่งใส เนื่องจากการเก็บภาษีของกรมที่ปัจจุบันเก็บได้อยู่ 5 แสนล้านบาท จะสูงขึ้นเป็น 1 ล้านล้านบาท ภายใน 4-5 ปีข้างหน้า เนื่องจากการขยายตัวการเก็บภาษีเพิ่มขึ้นจาก 6% ต่อปี เป็น 40% ในปีที่ผ่านมา และยังขยายตัวได้สูงในไตรมาสแรกของปีงบประมาณ 2554นายสุรพล กล่าวว่า การขยายตัวภาษีที่เพิ่มขึ้น ต้องทำให้การเก็บภาษีมีความชัดเจน เพื่อให้เป็นที่ยอมรับของหน่วยงานต่างๆ และผู้ประกอบการมีความเท่าเทียมกัน โดยสถานะปัจจุบันภาษีหลัก 5 ตัว คือ น้ำมัน รถยนต์ เบียร์ สุรา และยาสูบ มีการบริโภคเติบโตอย่างต่อเนื่อง